עברית

Apple Inc‪.‬
הסכם רישיון תוכנה עבור iTunes עבור Windows

יש לקרוא הסכם רישיון תוכנה זה (“הרישיון”) בקפידה, בטרם השימוש בתוכנה של Apple.  על-ידי שימוש בתוכנה של Apple, הינך מביע/ה את הסכמתך להיות כפוף/ה לתנאי רישיון זה. אם אינך מסכים/ה לתנאי הרישיון, אל תשתמש/י בתוכנה. אם אינך מסכים/ה לתנאי הרישיון, הינך רשאי/ת להחזיר את התוכנה של Apple למקום שבו רכשת אותה תמורת החזר כספי. אם הגישה לתוכנה של Apple בוצעה באופן אלקטרוני, לחץ/י על “איני מסכים/ה / דחה/י”. במקרה של תוכנה של Apple שצורפה במסגרת רכישה של חומרה, עליך להחזיר את חבילת החומרה/תוכנה המלאה על-מנת לקבל את ההחזר. 

הערה חשובה: במידה שניתן להשתמש בתוכנה זו כדי לשכפל חומרים, הרישיון שלה מוגבל לשכפול של חומרים שאינם מוגנים בזכויות יוצרים, חומרים שהינך בעל/ת זכויות היוצרים שלהם או חומרים שהינך מוסמך/ת או מורשה/ית מבחינה חוקית לשכפל. במידה שבה תוכנה זו עשויה לשמש לצורך גישה מרוחקת אל קובצי מוסיקה לצורך האזנה בין מחשבים, גישה מרוחקת אל מוסיקה המוגנת בזכויות יוצרים מסופקת עבור שימוש אישי במסגרת החוק או באופן אחר המותר על-פי חוק בלבד. אם אינך בטוח/ה בנוגע לזכות שלך להעתיק או להרשות גישה לחומר כלשהו, עליך לפנות ליועץ המשפטי שלך. 

1. כללי.
א. התוכנה, מסמכי התיעוד וכל הגופנים של Apple ושל כל צד שלישי שצורפו לרישיון זה, בין אם בכונן, בזיכרון לקריאה בלבד, על-גבי כל מדיה אחרת או בכל מתכונת אחרת (המכונים ביחד “התוכנה של Apple”) מסופקים לך במסגרת רישיון, ואינם נמכרים לך, על-ידי Apple בע”מ (“Apple”), לשימוש בהתאם לתנאים של רישיון זה בלבד. הבעלות על התוכנה של Apple תישאר בידי Apple ו/או נותני הרישיון שלה, ואלה שומרים לעצמם את כל הזכויות שאינן מוענקות באופן מפורש לך.

ב. Apple, לפי שיקול דעתה הבלעדי, עשויה להפיץ עדכונים או שדרוגים עתידיים של התוכנה של Apple עבור המחשב התואם שלך. עדכונים ושדרוגים, במקרה ויהיו כאלה, לא בהכרח יכללו את כל מאפייני התוכנה הקיימים או מאפייני תוכנה חדשים ש-Apple מפיצה עבור דגמי מחשבים חדשים יותר או שונים. תנאי רישיון אלה ייאכפו על כל שדרוג או עדכון תוכנה המסופק על-ידי Apple ומחליף ו/או משלים את מוצר התוכנה המקורי של Apple, אלא אם כן שדרוג או עדכון כגון זה מלווה ברישיון נפרד. במקרה זה, תנאי רישיון נפרד זה ייאכפו.  

ג. זכויות קניין רוחני וקניין הכותרת בכל ועבור כל תוכן המוצג על-ידי התוכנה של Apple או כזה שהגישה אליו מתאפשרת דרך התוכנה של Apple שייכות לבעלי התוכן שלהם, בהתאמה. תוכן כגון זה עשוי להיות מוגן על-ידי זכויות יוצרים או חוקים ותקנות אחרים של קניין רוחני, ועשוי להיות כפוף לתנאי השימוש של הצדדים השלישיים המספקים תוכן זה. רישיון זה אינו מעניק לך זכויות כלשהן להשתמש בתוכן כגון זה, ואינו מבטיח שתוכן כזה ימשיך להיות זמין עבורך.

2. שימושים מותרים ברישיון והגבלות. 
א. רישיון. בכפוף לתנאים ולמגבלות של רישיון זה, 
(i) אלא אם השגת את תוכנת Apple כמתואר בסעיף 2א(ii) שלהלן, מוענק לך רישיון מוגבל ושאינו-בלעדי להוריד, להתקין ולהשתמש בעותק אחד (1) של התוכנה של Apple בכל מחשב תואם שבבעלותך או בשליטתך. 

(ii) אם השגת את תוכנת Apple בחנות Microsoft, מוענק לך רישיון מוגבל, שאינו ניתן להעברה ושאינו בלעדי כדי להוריד, להתקין ולהשתמש בעותק אחד (1) של התוכנה של Apple בכל מחשב תואם המשויך לחשבון Microsoft שבו הינך משתמש/ת לצורך כניסה אל חנות Microsoft.

ב. במידה שניתן להשתמש בתוכנה של Apple כדי לשכפל חומרים, שימוש כזה מוגבל לשכפול של חומרים שאינם מוגנים בזכויות יוצרים, חומרים שהינך בעל/ת זכויות היוצרים שלהם או חומרים שהינך מוסמך/ת או מורשה/ית מבחינה חוקית לשכפל. אינך רשאי/ת להפוך את התוכנה של Apple לזמינה ברשתות שבהן היא עשויה לשמש כמה מחשבים במקביל. הינך רשאי/ת ליצור עותק אחד של התוכנה של Apple במתכונת הניתנת לקריאה על-ידי מכונה, למטרות גיבוי בלבד, בתנאי שעותק הגיבוי יכלול את כל הודעות זכויות היוצרים וההודעות האחרות בדבר זכות קניין, הכלולות בתוכנה המקורית.בנוסף למגבלות שצוינו לעיל, ספריות הקניין של Apple (‏”Apple DLLs”) המצורפות לתוכנה של Apple, כוללות רישיון שימוש במסגרת התוכנה של Apple בלבד, זאת מלבד במקרים שבהם הינך מפתח/ת WebKit. במקרה זה, הינך רשאי/ת להשתמש ב-Apple DLLs לשימושך האישי או לשימוש עסקי פנימי במסגרת פיתוח WebKit בכפוף לרישיונות ה-WebKit הרלוונטיים <https://webkit.org>. 

ב. ללא הנדסה חוזרת. אינך רשאי/ת להעתיק (מלבד בהתאם לכתוב באופן מפורש ברישיון זה), להדר לאחור, לבצע הנדסה לאחור, לפרק, לנסות להתחקות אחר קוד המקור, לפענח, לשנות או ליצור נגזרות של התוכנה של Apple, של כל שירות אחר המסופק על-ידי התוכנה של Apple או של כל חלק ממנה (מלבד ואך ורק במידה שאחת ההגבלות שלעיל אסורות על-פי החוק החל או על-פי תנאי הרישיון האוכפים את השימוש ברכיבי קוד פתוח שעשויים להיות כלולים בתוכנה של Apple). בנוסף, הינך מסכים/ה בזאת שלא לאפשר לאחרים לעשות בה שימושים אלה בתוכנה של Apple.

ג. ערכת VoiceOver - עדכונים אוטומטיים. כאשר הינך משתמש/ת בערכת VoiceOver, התוכנה של Apple תבדוק מעת לעת אם ישנם עדכונים של Apple לכללי ההגייה המשמשים את VoiceOver כדי ליצור את הפריטים המדוברים שהינך שומע/ת כאשר הינך בוחר/ת ב-VoiceOver. אם נמצא עדכון הגייה, העדכון יורד באופן אוטומטי למחשב שלך, וכאשר תבחר/י ב-VoiceOver, הגירסה החדשה של הפריטים המדוברים תיווצר ותסתנכרן ל-iPod שלך. הגירסה הישנה יותר של הפריטים המדוברים לא תהיה עוד זמינה. עדכונים אוטומטיים אלה לא ישנו את תוכן המדיה בפועל (כגון מוסיקה, וידאו, פודקאסטים) ב-iPod שלך או בספריית iTunes.

ד. קוד פתוח. Apple הפכה או עשויה להפוך רכיבים מסוימים של התוכנה של Apple ותוכנות קוד פתוח של צד שלישי שכלולות בתוכנה של Apple לזמינים באתר הקוד הפתוח שלה (https://www.opensource.apple.com) (מכונים יחד “רכיבי קוד פתוח”). הינך רשאי/ת לשנות או להחליף רכיבי קוד פתוח אלה בלבד, בכפוף לתנאים הבאים: (1) שימוש בתוכנה של Apple שתתקבל בתום השינויים יתבצע, כתחליף לתוכנה של Apple שלא בוצעו בה שינויים, במחשב יחיד של מותג Apple, וכן (2) עליך לעמוד בתנאים של רישיון זה ובכל תנאי הרישוי הרלוונטים שנוגעים לשימוש ברכיבי קוד פתוח. Apple אינה מחויבת לספק תחזוקה, תמיכה טכנית או אחרת עבור תוכנה Apple שהתקבלה בתום השינוי.

3. ההעברה. אינך רשאי/ת להשכיר, להחכיר, להשאיל, להפיץ או להעניק רישיון משנה עבור התוכנה של Apple. תוכנה של Apple שהושגה בחנות Microsoft אינה ניתנת להעברה. אם תמכור/י את המחשב לצד שלישי, יהיה עליך להסיר את תוכנת Apple ממחשב זה לפני כן. במקרה של תוכנת Apple שהשגת ישירות מ-Apple (למשל, הורדת מהכתובת https://www.apple.com/itunes/download/), הינך רשאי/ת לבצע העברה חד-פעמית לצמיתות של כל זכויות הרישיון שלך עבור התוכנה של Apple אל צד אחר, בהינתן כי: (א) ההעברה חייבת לכלול את כל התוכנה של Apple, על כל מרכיביה, ורישיון זה, (ב) לא תשמור/י אף עותק של התוכנה של Apple, כולה או חלקה, לרבות עותקים המאוחסנים במחשב או על-גבי התקן אחסון אחר, ו-(ג) הצד שמקבל את התוכנה של Apple קרא והסכים לתנאים ולמגבלות של רישיון זה. 

4. הסכמה לשימוש בנתונים. 
א. נתוני אבחון ושימוש. אם תבחר/י לאפשר איסוף של נתוני אבחון שימוש, הינך מסכים/ה ש-Apple, חברות-הבת שלה וסוכניה יהיו רשאים לאסוף, להחזיק, לעבד ולהשתמש במידע אבחוני, טכני, מידע על שימוש ומידע קשור, לרבות, אך לא רק, מזהים ייחודיים של המערכת או של רכיבי חומרה, מידע בנושא המחשב, תוכנת המערכת והיישומים, וכל מידע היקפי, אשר נאסף מעת לעת על-מנת לספק ולשפר את המוצרים והשירותים של Apple, להקל על אספקת עדכוני התוכנה, התמיכה במוצר ושירותים אחרים עבורך (אם ישנם כאלה), הקשורים לתוכנה של Apple ועל-מנת לוודא את העמידה בתנאים של רישיון זה. Apple רשאית להשתמש במידע זה, כל עוד הדבר מתבצע בצורה שאינה מזהה אותך באופן אישי, למטרות שתוארו לעיל.

ב. נתוני ספריות. התוכנה של Apple מכילה תמונות המסתמכות על מידע בנושא ספריית iTunes שלך. אם תבחר/י לשתף מידע בנושא ספריית iTunes שלך עם Apple, הינך מסכים/ה לתנאי ההעברה, האיסוף התחזוקה, העיבוד והשימוש של Apple, של חברות הבת שלה ושל הסוכנים שלה בהקשר למידע זה, כולל אך לא מוגבל לשמות אמנים, אלבומים ושירים שבספריה שלך, וזאת על-מנת לספק ולשפר תכונות אלה. בכל עת, תוכל/י לבטל את השתתפותך על-ידי מעבר אל ״העדפות״ התוכנה של Apple וביטול הבחירה בתיבת הסימון המתאימה תחת העדפות החנות.

ג. מדיניות הפרטיות. הטיפול בפרטים האישיים שלך יתבצע תמיד בהתאם למדיניות הפרטיות של Apple, שניתן למצוא בכתובת https://www.apple.com/legal/privacy/.

5. iTunes Store ושירותים נוספים. 
א. התוכנה של Apple עשויה לאפשר גישה אל ה-iTunes Store של Apple, אל Apple Music ואל שירותים ואתרי אינטרנט אחרים של Apple ושל צדדים שלישיים (המכונים, ביחד ולחוד, ״שירותים״). יתכן כי שירותים אלה לא יהיו זמינים בכל השפות או בכל המדינות. השימוש בשירותים מחייב גישה לאינטרנט, והשימוש בשירותים מסוימים עשוי לדרוש Apple ID, לדרוש הסכמה לתנאי שירות נוספים וכן להיות כרוך בעלויות נוספות.

ב. על-ידי השימוש בתוכנה זו בקשר לחשבון Apple ID, לחשבון iTunes Store או לחשבון iCloud, הינך מסכים/ה לתנאים ולמגבלות הרלוונטיים של אותו חשבון, כמו למשל התקנון העדכני ביותר של “שירותי המדיה של Apple”, הזמינים לגישה ועיון בכתובת https://www.apple.com/legal/itunes/ww, או לתנאים ולמגבלות של iCloud, הזמינים בכתובת https://www.apple.com/legal/icloud/ww, בהתאמה. אם אינך מסכים/ה לתנאים ולמגבלות הרלוונטיים של חשבון כגון זה, אל תעשה/י שימוש בתוכנה של Apple בהקשר לחשבון זה.

ג. הינך מבין/ה ומכיר/ה בכך שבעצם השימוש בכל אחד מהשירותים, הינך עשוי/ה להיחשף לתוכן שייחשב בעיניך כפוגעני, בלתי הולם או שנוי במחלוקת, וכי תוכן כגון זה לא יזוהה בהכרח כמכיל שפה בוטה. על אף האמור, הינך מסכים/ה שהשימוש באותם שירותים הינו באחריותך הבלעדית, וכי ל-Apple לא תהיה אחריות כלפיך בגין תוכן שעשוי להיחשב כפוגעני, בלתי-הולם או מעורר התנגדות. סוגי תוכן (כגון סגנונות, סגנונות משנה וקטגוריות וקטגוריות משנה של פודקאסטים וכדומה) ותיאורים מובאים לנוחיותך בלבד, והינך מכיר/ה בכך ומסכים/ה לכך ש-Apple אינה ערבה למידת הדיוק של סוגי תוכן ותיאורים אלה.

ד. שירותים מסוימים עשויים להציג, לכלול או להפוך לזמין תוכן, נתונים, מידע, יישומים או חומרים מצדדים שלישיים (“חומרים של צדדים שלישיים”), או לספק קישורים לאתרי אינטרנט מסוימים של צדדים שלישיים. על-ידי השימוש בשירותים, הינך מכיר/ה בכך ומסכים/ה כי Apple אינה אחראית לבחינה או להערכה של התוכן, רמת הדיוק, השלמות, העדכניות, התוקף, אי הפרה של זכויות היוצרים, החוקיות, ההגינות, האיכות או כל היבט אחר של חומרים או אתרי אינטרנט של צדדים שלישיים. Apple, נושאי משרה בה, גופים הקשורים אליה וחברות בנות שלה, אינם מאשרים או מקדמים שירותים של צדדים שלישיים, חומרים או אתרי אינטרנט של צדדים שלישיים, או חומרים, מוצרים או שירותים אחרים של צדדים שלישיים, , ולא יישאו בכל חבות או אחריות כלפיך או כלפי כל אדם אחר, בגינם. חומרים של צדדים שלישיים וקישורים לאתרי אינטרנט אחרים, מסופקים לנוחיותך בלבד. הינך מסכים/ה שלא לעשות כל שימוש בחומרים של צדדים שלישיים בכל אופן שעלול להפר או לפגוע בזכויות של כל צד שלישי שהוא, וכי Apple אינה אחראית בשום אופן לשימוש כגון זה שייעשה על-ידך.

ו. במידה שתעלה/י תוכן כלשהו באמצעות השירותים, הינך ערב/ה לכך שברשותך כל הזכויות לגבי התוכן, שיש לך הרשאה לגביו או שהינך מורשה באופן אחר מבחינה חוקית להעלות תוכן שכזה, וכי תוכן זה אינו מפר אף אחד מתנאי השירות החלים על שירותים אלה. הינך מסכים/ה לכך שהשירותים, כולל אך לא מוגבל לגרפיקה, קטעי שמע ותוכן עורכים, מכילים תוכן, מידע וחומרים קנייניים שבבעלותה של Apple ו/או בעלי הרישיון שלה, וכי אלה מוגנים על-ידי חוקי קניין רוחני רלוונטיים וחוקים אחרים, כולל אך לא מוגבל לזכויות יוצרים. הינך מסכים/ה שלא לעשות כל שימוש בתוכן, מידע או חומרים קנייניים אלה, אלא בהתאם לשימוש המותר בשירותים, או בכל אופן שאינו עומד בקנה מידה אחד עם תנאי רישיון זה, או באופן המפר זכויות קניין רוחני כלשהם של צד שלישי או של Apple. אף חלק של השירותים הללו לא ישוכפל בשום צורה או אמצעי. הינך מסכים/ה שלא לשנות, לשכור, להשכיר, להלוות, למכור, להפיץ או ליצור עבודות נגזרות המבוססות על השירותים הללו, בכל צורה שהיא, וכי לא תנצל/י את השירותים הללו בכל צורה שלא הותרה לך, לרבות, אך לא רק, על-ידי שימוש בשירותים להפצת וירוסים, וירוסי תולעת, סוסים טרוייאניים או כל תוכנה זדונית אחרת, או על-ידי הסגת גבול או העמסה על קיבולת רשת. כמו כן, הינך מסכים/ה שלא להשתמש בשירותים אלו בכל אופן על-מנת להטריד כל צד אחר, להתעלל בו, לארוב לו, לאיים עליו, להשמיץ אותו, לפגוע בו או להפר באופן אחר את זכויותיו, וכי Apple לא תישא באחריות, בכל צורה שהיא, בגין שימוש כזה על-ידיך, וגם לא תישא באחריות בגין הודעות או תשדורות מטרידות, מאיימות, משמיצות, פוגעניות, מפרות זכויות-יוצרים או בלתי חוקיות שתקבל/י כתוצאה משימוש בשירותים אלו. 

ז. בנוסף, שירותים וחומרים של צדדים שלישיים אשר ניתן לגשת אליהם, להציג אותם או לקשר אליהם מהתוכנה של Apple, אינם זמינים בכל השפות או בכל המדינות או האזורים. Apple אינה מצהירה כי שירותים וחומרים של צדדים שלישיים כאמור הינם מתאימים או זמינים לשימוש במקום מסוים כלשהו. במידה שתחליט/י לגשת לשירותים או לחומרים כאלה של צדדים שלישיים או להשתמש בהם, הינך עושה זאת מתוך יוזמתך שלך, והינך אחראי/ת לקיום כל חוק רלוונטי, לרבות, אך לא רק, החוקים המקומיים הרלוונטיים וחוקים בנוגע לפרטיות ולאיסוף מידע. Apple וספקי הרישיונות שלה שומרים על הזכות לשנות, להשעות, להסיר או לחסום את הגישה לשירותים כאמור בכל עת, ללא הודעה מראש. בכל מקרה, Apple לא תהא אחראית בגין הסרה או חסימה של הגישה לשירותים כאלה. Apple גם רשאית להטיל מגבלות על השימוש או הגישה לשירותים מסוימים, בכל מצב וללא הודעה מראש או חבות מצידה. 

6. סיום. רישיון זה יהיה בתוקף עד לסיומו. זכויותיך לפי רישיון זה יסתיימו באופן אוטומטי ללא הודעה מ-Apple, אם לא תקיים/י תנאי כלשהו של רישיון זה. עם סיומו של רישיון זה, עליך לחדול משימוש בתוכנה של Apple ולהשמיד את כל העותקים, המלאים או החלקיים, של התוכנה של Apple. חלקים 4, 5, 6, 7, 8, 11 ו-12 של רישיון זה ימשיכו להיות תקפים גם לאחר סיום הרישיון.

7. אי נשיאה באחריות. 
א.     אם הינך לקוח/ה שהינו/ה צרכן/נית פרטית (מישהו שמשתמש בתוכנה של Apple מחוץ לתחום העיסוק, העסק או המקצוע שלו), ייתכן שחלות עליך זכויות משפטיות במדינת מגוריך הפוטרות אותך מהמגבלות הבאות, וכאשר הן אינם מותרות הן לא יחולו עליך. לפרטים נוספים על זכויות אלה, עליך לפנות אל ארגון ייעוץ צרכני במקום מגוריך.

ב.     הינך מכיר/ה בכך ומסכים/ה באופן מפורש, כי במידה המותרת על פי חוק, השימוש בתוכנה של Apple ובכל השירותים שמבוצעים על-ידי התוכנה של Apple או שניתן לגשת אליהם דרכה, הינו באחריותך בלבד, וכי כל הסיכון באשר להשגת איכות, ביצוע, דיוק ומאמץ משביעי-הרצון, מוטל עליך.

ג.     בהתאם למידה המירבית המותרת על-פי החוק, תוכנת ושירותי Apple מסופקים “כפי שהם” ו”כפי שהם זמינים”, עם כל הפגמים וללא אחריות מכל סוג, ו-Apple ונותני רישיון שלה (ביחד “Apple”, למטרות הסעיפים 7 וý-‏8), פוטרים עצמם בזאת מכל אחריות ותנאים בקשר לתוכנת ושירותי Apple, בין אם מפורשים, משתמעים או סטטוטוריים, לרבות, אך לא רק, האחריות ו/או התנאים המשתמעים בנושא סחירות, איכות מספקת, התאמה למטרה מסוימת, דיוק, הנאה שקטה ואי-הפרת זכויות של צדדים שלישיים. 

ד.     Apple אינה אחראית להפרעות להנאתך מתוכנת ומשירותי Apple, ואינה מתחייבת כי הפונקציות הכלולות בתוכנה של Apple או השירותים המבוצעים או מסופקים על-ידה יעמדו בדרישותיך, שההפעלה של התוכנה או השירותים של Apple תתבצע ללא הפרעות או טעויות, כי שירות כלשהו ימשיך להיות זמין, כי התוכנה או השירותים של Apple יהיו תואמים או יפעלו עם כל תוכנה, יישום או שירות של צדדים שלישיים, או שפגמים בתוכנה או בשירותים של Apple יתוקנו. התקנה של תוכנה זאת של Apple עשויה להשפיע על הזמינות והשימושיות של תוכנות, יישומים ושירותים של צדדים שלישיים, כמו גם מוצרים ושירותים של Apple.

ה.     כמו כן, הינך מכיר/ה בכך כי תוכנת ושירותי Apple אינם מיועדים או מתאימים לשימוש במצבים או בסביבות בהם כשל, עיכובים בזמנים, טעויות או אי-דיוקים בתוכן, בנתונים או במידע המסופקים על-ידי תוכנת או שירותי Apple עלולים לגרום למוות, נזק גוף או לנזק פיזי או סביבתי חמור, לרבות, אך לא רק, הפעלת מתקנים גרעיניים, ניווט של כלי טיס או מערכות תקשורת, בקרת תנועה אווירית, אמצעים להצלת חיים או מערכות נשק.

ו.     שום מידע או ייעוץ, בעל-פה או בכתב, הניתן על-ידי Apple או נציג מורשה של Apple, לא יהווה אחריות. אם תוכנת או שירותי Apple יהיו פגומים, יהיה עליך לשאת בכל העלות של השירות או התיקון הנדרש. מדינות מסוימות אינן מתירות שלילת אחריות משתמעת או הטלת מגבלות על זכויות סטטוטוריות רלוונטיות של צרכנים, ולכן יתכן כי השלילה והמגבלות דלעיל לא יחולו עליך.  

8. הגבלת אחריות. כל עוד הדבר אינו אסור על-פי חוק, לא תחול על Apple בשום מקרה אחריות בגין נזק גופני או בגין נזקים נלווים, מיוחדים, עקיפים או תוצאתיים, לרבות, אך לא רק, נזקים בגין אובדן רווחים, נזק לנתונים או אובדן נתונים, אי יכולת להעביר או לקבל נתונים או מידע, הפרעה עסקית או כל נזק או אובדן מסחרי אחר, הנובעים או הקשורים לשימושך או לחוסר היכולת שלך להשתמש בתוכנה או בשירותים של Apple, או בכל תוכנה או יישומים של צדדים שלישיים ביחד עם התוכנה או השירותים של Apple, ללא קשר לאופן שבו הם נגרמו, בהתעלם מתיאוריית האחריות (חוזית, נזיקית או אחרת), ואף אם Apple ידעה על האפשרות לנזקים כאמור. ישנן מדינות אשר אינן מתירות אי-כלילה או הגבלה של חבות בגין נזק גוף, או בגין נזקים נלווים או תוצאתיים, כך שיתכן שמגבלה זאת אינה חלה עליך. בכל מקרה, חבותה הכוללת של Apple כלפיך בגין כל הנזקים (למעט כפי שיידרש לפי החוק הרלוונטי במקרים בהם מעורב נזק גוף), לא תעלה על חמישים דולרים אמריקאיים ($50.00). המגבלות דלעיל יחולו, אף אם הסעד שצוין לעיל אינו מקיים את מטרתו המהותית.

9. בקרת ייצוא. אינך רשאי/ת להשתמש בתוכנה של Apple, לייצאה או לייצאה מחדש, אלא בהתאם לחוקי ארה”ב ולחוקי תחום(מי) השיפוט שבו(בהם) הושגה התוכנה של Apple. בפרט, אך לא רק, אין לייצא או לייצא מחדש את התוכנה של Apple (א) למדינות עליהן הוטל חרם על ידי ארה”ב; או (ב) לכל אדם ברשימת משרד האוצר האמריקאי של נתינים המפורטים באופן מיוחד (Specially Designated Nationals) או ברשימת האנשים או הישויות הבלתי מורשים של משרד המסחר האמריקאי, או כל רשימה מגבילה אחרת. על-ידי השימוש בתוכנה של Apple, הינך טוען/ת ומצהיר/ה, כי אינך נמצא/ת במדינה או בכל רשימה כאמור. כמו כן, הינך מסכים/ה כי לא תשתמש/י בתוכנה של Apple לשם מטרות האסורות לפי חוקי ארה”ב, לרבות, אך לא רק, פיתוח, עיצוב, הפקה או ייצור של טילים או של אמצעי-לחימה גרעיניים, כימיים או ביולוגיים.

10. משתמשי-קצה ממשלתיים. התוכנה של Apple והמסמכים הנלווים הם “פריטים מסחריים”, כפי שמונח זה הוגדר ב-‏ý48 C.F.R. §2.101 אשר מורכבים מ”תוכנת מחשב מסחרית” ו”מסמכי תוכנת מחשב מסחרית”, כפי שהמונחים הללו משמשים ב-‏ý48 C.F.R. §12.212 או 48 C.F.R. §227.7202, לפי העניין.  בהתאם ל- 48 C.F.R. §12.212 או 48 C.F.R. §227.7202-1 עד 227.7202-4, לפי העניין, ניתן רישיון בתוכנת המחשב המסחרית ובמסמכי תוכנת המחשב המסחרית למשתמשי קצה בממשלת ארה”ב (א) אך ורק כפריטים מסחריים ו(ב) אך ורק בליווי אותן זכויות כפי שניתנות לכל משתמשי הקצה האחרים, בהתאם להוראות ולתנאים שבמסמך זה. זכויות בלתי מפורסמות הינן שמורות בהתאם לחוקי זכויות היוצרים של ארה”ב.

11. הדין החל והפרדה. על רישיון זה יחולו דיני מדינת קליפורניה, והוא יפורש לפיהם, להוציא עקרונותיה באשר למתקל דינים. רישיון זה לא יהא כפוף לאמנת האו”ם בדבר חוזים למכירה בינלאומית של טובין, והיישום של האמנה אינו נכלל באופן מפורש.  אם הינך צרכן/ית היושב/ת בבריטניה, על רישיון זה יחולו חוקי תחום השיפוט של מקום מגוריך. אם, מכל סיבה, בית משפט מוסמך יקבע כי כל הוראה, או חלק ממנה, אינה ניתנת לאכיפה, יתר הרישיון ייוותר בתוקפו המלא.  

12. הסכם מלא; השפה הקובעת. רישיון זה מהווה את כלל ההסכם בין הצדדים בנוגע לשימוש בתוכנה של Apple שהרישיון שלה מפורט כאן וגובר על כל הבנות קודמות או נוכחיות בנושא זה, מלבד תנאים והגבלות נוספים כלשהם שתידרש לקבל אם תבחר/י להשתמש בחנות המקוונת של Apple ושיקבעו את תנאי השימוש שלך בחנות זו ובכל שירות שתרכוש/י דרך חנות זו. אף תיקון או שינוי ברישיון זה לא יהיה מחייב, אלא אם נעשה בכתב ונחתם על-ידי Apple. כל תרגום של רישיון זה נעשה לשם דרישות מקומיות, ובמקרה של אי-התאמה בין הגירסה האנגלית לגירסאות שאינן באנגלית, תגבר הגירסה האנגלית של הרישיון, כל עוד הדבר אינו אסור לפי החוק המקומי באזור מגוריך.

13. הודעות לגבי צדדים שלישיים. 
א. חלקים מהתוכנה של Apple עשויים להשתמש בתוכנה של צדדים שלישיים ובחומר אחר המוגן בזכויות יוצרים או לכלול תוכנה או חומרים כגון אלה. הכרה בצדדים שלישיים, תנאי רישוי וויתורים בנוגע לחומר כאמור, כלולים במסמכים האלקטרוניים של התוכנה של Apple, ושימושך בחומר כאמור כפוף לתנאים שלהם לפי העניין.

ב. שימוש ב-MPEG-4. הרישיון למוצר זה ניתן תחת רישיון MPEG-4 Visual Patent Portfolio לקידוד בהתאם ל-MPEG-4 Systems Standard, ‏מלבד רישיון ותשלום נוספים של תמלוגים הנדרשים לצורך קידוד בהקשר של (1) נתונים המאוחסנים או משוכפלים במדיה פיזית שהתשלום עליה מתבצע לפי כותר ו/או (2) נתונים שהתשלום עליהם מתבצע לפי כותר והם מועברים למשתמש הקצה לצורך אחסון ו/או שימוש לצמיתות. רישיון נוסף כגון זה ניתן להשיג דרך MPEG LA, LLC. ראה/י http://www.mpegla.com לפרטים נוספים.

הרישיון למוצר זה ניתן תחת רישיון MPEG-4 Visual Patent Portfolio עבור שימוש אישי ובלתי-מסחרי על ידי צרכן למטרת (1) קידוד וידאו בהתאם לתקן החזותי של MPEG-4 ‏(“וידאו MPEG-4”) ו/או (2) פענוח וידאו MPEG-4 אשר קודד על-ידי צרכן פרטי העוסק בפעילות אישית ובלתי-מסחרית ו/או הושג מספק וידאו המורשה על-ידי MPEG LA לספק וידאו MPEG-4. לא יינתן או ישתמע רישיון עבור כל שימוש אחר. מידע נוסף, לרבות בנוגע לשימוש ורישוי פרסומי, פנימי ומסחרי, ניתן להשיג מ-MPEG LA, LLC. ראה/י http://www.mpegla.com. 

ג. הודעת H.264/AVC. במידה שהתוכנה של Apple כוללת פונקציית קידוד ו/או פענוח מסוג AVC, שימוש מסחרי ב-H.264/AVC דורש רישיון נוסף והתנאי הבא יחול על שימוש כגון זה: ניתן בזאת רישיון לפונקציית ה-AVC במוצר זה, אך ורק לשימוש אישי ובלתי-מסחרי על-ידי צרכן פרטי לשם (1) קידוד וידאו בהתאם לתקן AVC רגיל (“AVC VIDEO”) ו/או (ב) פענוח וידאו AVC אשר קודד על-ידי צרכן שעוסק בפעילות פרטית ובלתי-מסחרית ו/או וידאו AVC שהושג מספק וידאו המורשה לספק וידאו. ניתן להשיג מידע הנוגע לשימושים ורישיונות נוספים מ-MPEG LA L.L.C. ראה/י קישור HTTP‪://‬WWW‪.‬MPEGLA‪.‬COM.

14. תנאים ומגבלות בהקשר לתוכנה ושירותים של צד שלישי.
הסכם רישיון למשתמש קצה של Gracenote®ý 
יישום או התקן זה מכיל תוכנה של Gracenote, בע״מ שבבעלות Emervylle, California (‏״Gracenote״).  התוכנה של Gracenote (״תוכנת Gracenote״) מאפשרת ליישום זה לבצע זיהוי כונן ו/או קובץ ולהשיג מידע הקשור למוסיקה, כולל פרטי שם, אמן, רצועה וכותרת (״נתוני Gracenote״) דרך שרתים מקוונים או מסדי נתונים מוטבעים (יחד נקראים ״שרתי Gracenote״) וכן לבצע פונקציות נוספות. הינך רשאי/ת להשתמש בנתוני Gracenote אך ורק בכפוף לפונקציות הייעודיות של משתמש הקצה שנועדו עבור יישום או התקן זה. 

הינך מסכים/ה להשתמש בנתוני Gracenote, בתוכנת Gracenote ובשרתי Gracenote לצורך שימוש אישי ושאינו מסחרי בלבד.  הינך מסכים/ה שלא להקצות, להעתיק, להעביר או לשדר את תוכנת Gracenote או את נתוני Gracenote לכל צד שלישי שהוא. הינך מסכים/ה שלא להשתמש או לנצל לרעה את נתוני Gracenote, את תוכנת Gracenote או את שרתי Gracenote, מלבד השימוש המותר כפי שמצוין כאן. 

הינך מסכים/ה לכך שהרישיון הלא-בלעדי שהוענק לך להשתמש בנתוני Gracenote, בתוכנת Gracenote ובשרתי Gracenote יסתיים אם תפר/י מגבלות אלה.  במקרה של סיום רישיונך, הינך מסכים/ה להפסיק כל שימוש בנתוני Gracenote, בתוכנת Gracenote ובשרתי Gracenote. Gracenote שומרת לעצמה את כל הזכויות על נתוני Gracenote, תוכנת Gracenote ושרתי Gracenote, כולל כל זכויות הבעלות.  Gracenote לא תהיה אחראית, תחת כל נסיבה שהיא, לכל תשלום על כל מידע שתספק/י.  הינך מסכים/ה לכך ש-Gracenote, בע״מ תאכוף את זכויותיה במסגרת הסכם זה כנגדך באופן ישיר תחת שמה שלה. 

השירות של Gracenote עושה שימוש במזהה ייחודי למעקב אחר שאילתות למטרות סטטיסטיות.  מטרת המזהה הספרתי המוקצה באופן שרירותי היא לאפשר לשירות Gracenote לספור שאילתות מבלי לקבל כל מידע אודותיך.  לקבלת מידע נוסף, עיין/י בעמוד מדיניות הפרטיות של שירות Gracenote באינטרנט. 

תוכנת Gracenote וכל פריט של נתוני Gracenote ניתנים לך ברישיון ״כמו שהם״. Gracenote אינה לוקחת כל אחריות או ערובה, בין אם מפורשת או משתמעת, בנוגע למידת הדיוק של מידע כלשהו של נתוני Gracenote כפי שזה מאוחסן בשרתי Gracenote.  Gracenote שומרת לעצמה את הזכות למחוק נתונים משרתי Gracenote או לשנות את קטגוריות הנתונים שלה מכל סיבה שהיא ועל פי שיקול דעתה הבלעדי.  לא ניתנת כל אחריות לכך שתוכנת Gracenote או שרתי Gracenote הינם נטולי שגיאות או כי התפקוד של תוכנת Gracenote או שרתי Gracenote תהיה ללא הפרעה. Gracenote אינה מחויבת לספק לך כל סוג משופר או נוסף של נתונים או קטגוריות ש-Gracenote עשויה לספק בעתיד והיא רשאית להפסיק את שירותיה בכל עת. Gracenote מסירה כל אחריות, בין אם מפורשת או משתמעת, כולל אך לא מוגבל לאחריות משתמעת לגבי יכולת סחר, התאמה למטרה ספציפית, זכות או אי-הפרה.  Gracenote אינה אחראית לתוצאות שיושגו על-ידי שימוש בתוכנת Gracenote או בכל שרת של Gracenote. בשום מקרה, Gracenote לא תהיה אחראית לכל נזק נסיבתי או תוצאתי או לכל אבדן רווחים או הכנסות. 

EA1528
12.7.2018